cyanic-selkie/wikianc huggingface dataset:
সিউড়ি সদর মহকুমা
সাঁইথিয়া ব্লক
সাঁইথিয়া ব্লকের শহরাঞ্চল আহমদপুর সেন্সাস টাউন এবং গ্রামীণ এলাকা ১২টি গ্রাম পঞ্চায়েত নিয়ে গঠিত। এগুলি হল আহমদপুর, বনগ্রাম, হরিসারা, পানরুই, ভ্রমরকোল, দেরিয়াপুর, হাতোড়া, সাংরা, আমারপুর, ফুলুর, মাথপালসা ও শ্রীনিধিপুর। ব্লকটি সাঁইথিয়া ও পানরুই থানার অধীনস্থ। ব্লকের সদর আহমদপুর।
দুবরাজপুর ব্লক
দুবরাজপুর ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বালিজুরি, হেতমপুর, লোবা, সাহাপুর, চিনপাই, যশপুর, পদুমা, গোহালিয়ারা, লক্ষ্মীনারায়ণপুর ও পারুলিয়া। ব্লকটি ইলামবাজার, সদাইপুর ও দুবরাজপুর থানার অধীনস্থ। ব্লকের সদর দুবরাজপুর।
খয়রাসোল ব্লক
খয়রাসোল ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বাবুইজোড়, কেন্দগোর, নাকরাকোন্দা, রুপুসপুর, বড়রা, খয়রাসোল, পাঁচড়া, হজরতপুর, লোকপুর ও পারসুন্দি। ব্লকটি খয়রাসোল ও কাঁকড়তলা থানার অধীনস্থ। ব্লকের সদর খয়রাসোল।
রাজনগর ব্লক
রাজনগর ব্লকের গ্রামীণ এলাকা পাঁচটি গ্রাম পঞ্চায়েত নিয়ে গঠিত। এগুলি হল ভবানীপুর, গাংমুড়ি-জয়পুর, তাঁতিপাড়া, চন্দ্রপুর ও রাজনগর। ব্লকটি রাজনগর থানার অধীনস্থ। ব্লকের সদর রাজনগর।
মহম্মদবাজার ব্লক
মহম্মদবাজার ব্লকের গ্রামীণ এলাকা ১২টি গ্রাম পঞ্চায়েত নিয়ে গঠিত। এগুলি হল আঙ্গারগড়িয়া, চরিচা, হিংলো, পুরাণাগ্রাম, ভাঁড়কাটা, ডেউচা, কাপিষ্টা, রামপুর, ভুতুরা, গণপুর, মহম্মদবাজার ও সেকেড্ডা। ব্লকটি মহম্মদবাজার থানার অধীনস্থ। ব্লকের সদর প্যাটেলনগর।
বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
ওভার-দ্য-টপ মিডিয়া সার্ভিস
ওভার-দ্য টপ (ওটিটি মিডিয়া সার্ভিস) একটি স্ট্রিমিং মিডিয়া পরিষেবা যা সরাসরি দর্শকদের কাছে ইন্টারনেটের মাধ্যমে সরবরাহ করা হয়। ওটিটি কেবল সম্প্রচার এবং স্যাটেলাইট টেলিভিশন প্ল্যাটফর্মগুলিকে বাইপাস করে, যে সংস্থাগুলি ঐতিহ্যগতভাবে এই জাতীয় সামগ্রীর নিয়ামক বা পরিবেশক হিসাবে কাজ করে। এটি নো-ক্যারিয়ার সেলফোনগুলি বর্ণনা করতেও ব্যবহৃত হয়েছে, যেখানে সমস্ত যোগাযোগ তথ্য হিসাবে চার্জ করা হয়, একচেটিয়া প্রতিযোগিতা এড়ানো বা ফোনের জন্য অ্যাপস যা এই পদ্ধতিতে ডেটা সংক্রমণ করে অন্য কল পদ্ধতির প্রতিস্থাপনকারী উভয়ই এবং হালনাগাদ সফ্টওয়্যার যারা।
এই শব্দটি সাবস্ক্রিপশন ভিত্তিক ভিডিও-অন-ডিমান্ড (এসভিওডি) পরিষেবাদির সাথে সমার্থক, যা ফিল্ম এবং টেলিভিশন সামগ্রীতে অ্যাক্সেস সরবরাহ করে (অন্যান্য নির্মাতাদের কাছ থেকে অর্জিত বিদ্যমান সিরিজ, সেইসাথে পরিষেবাটির জন্য বিশেষত উৎপাদিত মূল বিষয়বস্তু সহ)।
ওটিটি "চর্মসার" টেলিভিশন পরিষেবাগুলির একটি তরঙ্গকেও অন্তর্ভুক্ত করে যা একটি ঐতিহ্যবাহী স্যাটেলাইট বা কেবল টিভি সরবরাহকারীর মতো লিনিয়ার স্পেশালিটি চ্যানেলের লাইভ স্ট্রিমগুলিতে অ্যাক্সেস সরবরাহ করে তবে মালিকানাধীন সরঞ্জামগুলির সাথে বন্ধ, প্রাইভেট নেটওয়ার্কের পরিবর্তে পাবলিক ইন্টারনেটের উপরে প্রবাহিত হয় সেট টপ বক্স হিসাবে ।
ওভার-দ্য টপ সার্ভিসগুলি সাধারণত ব্যক্তিগত কম্পিউটারে ওয়েবসাইটগুলির পাশাপাশি মোবাইল ডিভাইসের অ্যাপ্লিকেশনগুলির মাধ্যমে (যেমন স্মার্টফোন এবং ট্যাবলেটগুলি), ডিজিটাল মিডিয়া প্লেয়ারগুলি (ভিডিও গেম কনসোল সহ) বা সংহত স্মার্ট টিভি প্ল্যাটফর্ম সহ টেলিভিশনগুলির মাধ্যমে অ্যাক্সেস করা হয়।
সংজ্ঞা
ভার্চুয়াল এমভিপিডিগুলিতে এটি অ্যান্ড টি টিভি, ফুবোটিভি, স্লিং টিভি, লাইভ টিভি সহ হুলু এবং ইউটিউব টিভির মতো বিবিধ পরিষেবা অন্তর্ভুক্ত রয়েছে।
তথ্যসূত্র
Over-the-top media service
লুসিয়াঁ তেনিয়ের
লুসিয়াঁ তেনিয়ের (Lucien Tesnière) (জন্ম: ১৩ই মে, ১৮৯৩ - মৃত্যু: ৬ই ডিসেম্বর, ১৯৫৪) একজন প্রভাবশালী ফরাসি ভাষাবিজ্ঞানী ছিলেন।
তেনিয়ের মোঁ-সাঁতাইনিয়ঁ-তে জন্মগ্রহণ করেন। ১৯২৪ সালে তিনি স্ত্রাসবুর্গ বিশ্ববিদ্যালয়ের অধ্যাপক হন এবং ১৯৩৭ সালে মোঁপেলিয়ের বিশ্ববিদ্যালয়ে চলে আসেন। তিনি স্লাভীয় ভাষাগুলির উপর বহু গবেষণাপত্র এবং বই লেখেন। কিন্তু ভাষাবিজ্ঞানের ইতিহাসে তিনি মূলত নির্ভরশীলতা ব্যাকরণ (dependency grammar) নামের বাক্যতত্ত্বের জন্য গুরুত্ব লাভ করেছেন। তার Éléments de syntaxe structurale (এলেমঁ দ্য সাঁতাক্স স্ত্রুক্তুরাল "বাক্যতাত্ত্বিক সংগঠনের মৌলিক বিষয়সমূহ") নামের বইটিতে এই তত্ত্ব বিধৃত হয়েছে। বইটি তার মৃত্যুর পর ১৯৫৯ সালে প্রকাশিত হয়। বইটিতে তিনি বহু ভাষা থেকে উদাহরণ দিয়ে বাক্য সংগঠনের একটি উন্নত তত্ত্ব প্রস্তাব করেন। বইটি ইউরোপীয় ভাষাবিজ্ঞানী মহলে ব্যাপক প্রভাব ফেলে, কিন্তু আজও এটি ইংরেজিতে অনূদিত হয়নি। তেনিয়ের মোঁপেলিয়ের-এ মৃত্যুবরণ করেন।
মোহম্মদনগর রেলওয়ে স্টেশন
মোহাম্মদনগর রেলওয়ে স্টেশন বাংলাদেশের খুলনা বিভাগের খুলনা জেলার একটি নির্মানাধীন রেলওয়ে স্টেশন।
ইতিহাস
দেশের দক্ষিণ-পশ্চিমাঞ্চলের সঙ্গে সার্কভুক্ত প্রতিবেশী দেশগুলোর যোগাযোগ সহজীকরণ, মংলা বন্দরের গতিশীলতা বৃদ্ধি এবং দক্ষিণ-পশ্চিমাঞ্চলের ব্যবসা-বাণিজ্য ও আমদানি-রপ্তানি বাড়াতে ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) প্রকল্পটি অনুমোদন দেয়। মংলা বন্দরকে রেল নেটওয়ার্কের সাথে যুক্ত করতে ফুলতলা থেকে মংলা বন্দর পর্যন্ত ৬৪ দশমিক ৭৫ কিলোমিটার রেলপথ তৈরি হচ্ছে। এই রেলপথে মোহাম্মদনগর সহ মোট ৮ টি রেলওয়ে স্টেশন ও রূপসা নদীর ওপর একটি রেলসেতু নির্মাণ যার দৈর্ঘ্য হবে ৫ দশমিক ১৩ কিলোমিটার। ২০১২ সালের নভেম্বর প্রকল্পের পরামর্শক হিসেবে নিয়োগ পায় ভারতের সিইজি নিপ্পন কোয়িজেভি প্রতিষ্ঠান। এরপর রেললাইন তৈরির জন্য ২০১৫ সালের ২০ অক্টোবর ভারতের ঠিকাদারী প্রতিষ্ঠান ইরকন ইন্টারন্যাশনাল লিমিটেড এবং ব্রিজ তৈরির জন্য ওই বছরের ২৪ আগস্ট ভারতের লারসেন এন্ড টার্ব (এলএনটি) নামে ঠিকাদারী প্রতিষ্ঠানের সাথে চুক্তি হয়। এরপর প্রকল্পের কাজ শুরু হয় ২০১৬ সালের অক্টোবরে। ২০১৯ সালে কাজ শেষ হওয়ার কথা থাকলেও নির্মাণকাজ শেষ হয় নি। সরকার আশা করছে এই রেলপথের কাজ ২০২১ সালে শেষ হবে।
ভদ্রা নদী
ভদ্রা নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৪৩ কিলোমিটার, গড় প্রস্থ ৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভদ্রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৬। স্বাভাবিক জোয়ার-ভাটার পরিসর প্রায় ৪ মিটার।
অবস্থান
নদীটি খুলনা জেলার পসুর ও শিবসা নদীর মধ্যবর্তী ভূ-ভাগকে বিভক্ত করেছে। অতঃপর সুন্দরবনের মধ্য দিয়ে প্রবাহিত হয়ে পসুর ও শিবসা নদীদ্বয়ের মিলনস্থলে গিয়ে পতিত হয়েছে। স্থানীয়ভাবে এই অংশ মরা ভদ্রা নামে পরিচিত। ভদ্রা সুতারখালীর নিকট থেকে দক্ষিণ-পূর্বাভিমুখে প্রবাহিত হয়ে সুন্দরবনের অভ্যন্তরে প্রায় ৩০ কিমি পথ অতিক্রম করে পসুর নদীতে পড়েছে। বর্তমানে নদীর এই গতিপথ পরিবর্তিত হয়ে সুতারখালী নদী দিয়ে এর মূল স্রোত প্রবাহিত হচ্ছে। লাভজমি, মনিরামপুর, কেলাপুর, খর্ণিয়া, ডুমুরিয়া, দাকোপ, সুতারখালী, কালবগী প্রভৃতি নদীর তীরবর্তী প্রসিদ্ধ স্থান।
গোলকোন্ডা দুর্গ
গোলকোন্ডা হিরকখনির জন্য বিখ্যাত। আশেপাশে হিরক খনি থাকার কারণে গোলকোন্ডা দ্রুত একটি বাণিজ্যকেন্দ্র হিসেবে বিকশিত হয়। বড় আকারের হিরকগুলি গোলকোন্ডা ডায়মন্ড নামে পরিচিত। গোলকোন্ডা দুর্গের ভল্টেই আরো অনেক হিরকখন্ডের সাথে বিখ্যাত নুরহাজান একসময় জমা রাখা ছিলো।
ইতিহাস
কাকাটিয়া শাসনামলে (Kakatiya Dynasty) এই দুর্গটি তৈরি হয়েছিলো কোন্ডাপাল্লি দুর্গের (Kondapalli Fort) পশ্চিমভাগের রক্ষণভাগের জন্যে। রাজা কৃষ্ঞদেব পাহাড়ের শীর্ষে এটি তৈরী করেন। তার উত্তরসূরী কন্যা রুদ্রমা দেবী এবং প্রপৌত্র প্রতাপরুদ্রের হাতে এর পুননির্মান এবং শক্তিশালীকরন হয়।  দুর্গ এবং এর ভেতরকার শহর গ্রানাইট পাহাড়ের ওপর তৈরি হয়েছিলো যা উচ্চতায় ১২০ মিটার (৪৮০ ফিট)। ১৩৬৩ সালের এক চুক্তি অনুযায়ী এটি বাহমানি শাসকদের হাতে ছেড়ে দেয়া হয়।  ১৪৯৫-১৪৯৬ সালের দিকে এটি জায়গীর হিসেবে দেয়া হয় কুলী কুতুব শাহকে।
মুলত বাহমানি সালতানাতের অধীনে গোলকোন্ডা ধীরে ধীরে খ্যাতি লাভ করেছিল। বাহমানিরা মাটির দুর্গকে গ্রানাইট পাথর দিয়ে সংস্কার ও সম্প্রসারণ করে। বাহমানিদের প্রতিনিধি হিসেবে গোলকান্দায় রাজ্যপাল সুলতান কুলী কুতুব-উল-মুলক (১৪৮৭-১৫৪৩) শহরটিকে তাঁর সরকারের কেন্দ্র হিসাবে ১৫০১-এর দিকে প্রতিষ্ঠিত করেছিলেন। এক সময় বাহমানি শাসন দুর্বল হয়ে যায় এবং সুলতান কুলি  স্বতন্ত্র শাসনব্যবস্থা চালু করেন। ১৫৩৮ সালে গোলকান্দায় কুতুব শাহী রাজবংশ প্রতিষ্ঠিত হয়। ৬২ বছর ধরে মাটির কেল্লাটি প্রথম তিনজন কুতুব শাহী সুলতানদের দ্বারা বর্তমান কাঠামোতে প্রসারিত হয়েছিল, যা গ্রানাইটের এক বিশাল দুর্গ হিসেবে হিসাবে প্রায় ৪ কিলোমিটার (৩.১ মাইল) পরিধি নিয়ে বিস্তৃত ছিল। হায়দরাবাদে রাজধানী স্থানান্তরিত হওয়ার পরে ১৫৯০ অবধি এটি কুতুব শাহী রাজবংশের রাজধানী ছিল। এই দুর্গেই ১৫৯০ সাল পর্যন্ত হায়দ্রাবাদে স্থানান্তরিত হওয়ার আগে তাঁদের রাজধানী ছিলো। দুর্গটি ১৬৮৭ সালে পুরোপুরি পরিত্যক্ত হয় এবং যখন মুঘল শাসক আওরঙ্গজেব হায়দ্রাবাদ দখল করেন তখন দুর্গটি মুঘল অধীনে চলে আসে।
দুর্গ
গোলকোন্ডা দুর্গ কমপ্লেক্স আসলে চারটি দুর্গের সমস্টি যা চতুর্দিকে প্রায় ১০ কিলোমিটার পেরিসিমার দেয়াল দিয়ে ঘেরা। দেয়ালের প্রতেকটি ভাজ এবং কোনা খুব মজবুত করে তৈরী করা। প্রবেশের জন্য আটটি গেট এবং চারটি স্থানান্তরযোগ্য ব্রিজ আছে।বালা হিসার গেট হচ্ছে প্রধান প্রবেশপথ। এটি পূর্ব দিকে অবস্থিত। ভিতরে আছে রাজকীয় আবাসন এবং দরবার হল, মন্দির, মসজিদ, অস্ত্রাগার, ইত্যাদি। একদম নিচে আছে সর্ববহিস্থ দেয়াল যা দক্ষিণ পূর্ব দিকে অবস্থিত ফাতেহ দরজা দিয়ে অতিক্রম করতে হয়। ফাতেহ দরজা অর্থ বিজয়ের দরজা (Victory gate)। সম্রাট ঔরঙ্গজেবের সৈন্যবাহিনী বিজয়ীর বেশে এই দরজা দিয়ে প্রবেশ করেছিলো। বড় লোহার স্পাইক দ্বারা গেট অলংকৃত। কথিত আছে যে দরবার হল থেকে পাহাড়ের পাদদেশে অবস্থিত একটি প্রাসাদ পর্যন্ত গোপন সুড়ঙ্গ বিদ্যমান।  চারমিনারের দিকেও একটি সুড়ংগ আছে বলে বিশ্বাস করা হয়।
দুর্গের ভেতরের তিনটি মসজিদ হচ্ছে তারামতি মসজিদ, ইব্রাহীম মসজিদ এবং হীরাখানা মসজিদ। কুতুবশাহী সুলতানের রগজাও আছে। বহি:দেয়ালের থেকে প্রায় এক কিলোমিটার উত্তরে অবস্থিত।দুর্গের বাহিরের দিকে দুটো আলাদা প্যাভিলিয়ন দর্শনার্থীদের মনেযোগ আকর্ষণ করে। ভিতরে আরো ছিলো আশলাহ খানা, বন্দিশালা, হাবশি কামান, উটের আস্তাবল, নাগিনা বাগ, আম্বরখানা ইত্যাদি। পাশাপাশি কারখানাও ছিলো। সমসাময়িক প্রকৌশলবিদ্যার প্রয়োগ দেখা যায়। বিভিন্ন বিন্যাস এমনভাবে করা হয়েছে যাতে ঠান্ডা বিশুদ্ধ বাতাস দুর্গের বিভিন্ন অংশে প্রবাহিত হয়। উত্তম জল সরবরাহ ব্যবস্থা ছিলো।
স্থাপত্য শৈলী
দুর্গের ভিতরে ঢুকলে চারটি অঞ্চলে বিভক্ত বিভিন্ন প্যাভিলিয়ন, দরজা, প্রবেশপথ এবং গম্ভুজের সৌন্দর্যে বিমোহিত হতে হয়। যদিও প্রায় চারশো বছর আগে ঘ্রান ছড়ানো বাগানগুলো এখন অনেকটাই ম্লান। বালা হিসার কেন্দ্রিভূত ধরনের খিলানে সমৃদ্ধ। মোড়ানো ধরনের নকশা বর্ডার টানা। স্প্যান্ড্রেলসগুলিতে ইয়ালিস নামে হিন্দু পুরানের বিভিন্ন চিত্র এবং গোলাকার অলংকরন বসানো আছে। দরজার উপরের অংশে খিলানময় কুলুঙ্গির প্রান্তভাগ জুড়ে পেখম ছড়ানো ময়ুরের নকশা। নিচে গ্রানাইট ব্লক লিন্টেলের গায়েও একই ধরনের গোলাকার সজ্জার কারুকাজ। ময়ুরএবং সিংহের কারুকাজ হিন্দু স্থাপত্যের পরিচয় বহন করে।
দুর্গের মধ্যে কুতুবশাহী সুলতানের রগজা অবস্থিত। পুরো এলাকাটা মনোহর বাগান এবং সৃদৃশ্য বড় পাথরে ঘেরা। মসজিদ ও রওজার স্থাপত্য শৈলীতে ইসলামিক রীতির প্রকাশ ঘটেছে। স্তাপত্য সৌন্দর্য এখন হারিয়ে যাচ্ছে।
ফ্রাঙ্কলিন পদক
thumb|250px|right| ফ্রাঙ্কলিন পদক, ১৯১৫ ফ্রাঙ্কলিন পদক প্রকৌশল এবং বিজ্ঞান সংক্রান্ত গবেষণায় প্রদত্ত একটি সম্মানজনক পদক যা যুক্তরাস্ট্রের ফিলাডেলফিয়ার ফ্রাঙ্কলিন ইনিস্টিটিউট কর্তৃক প্রদান করা হতো।
কেনরয় পিটার্স
কিওন কেনরয় পিটার্স (জন্ম: ২৪ ফেব্রুয়ারি, ১৯৮২) সেন্ট ভিনসেন্টে জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলে তিনি মূলতঃ বামহাতি মিডিয়াম বোলার। এছাড়াও ডানহাতে ব্যাটিংয়ে অভ্যস্ত তিনি। কেনরয় পিটার্স ঘরোয়া প্রথম-শ্রেণীর ক্রিকেটে উইন্ডওয়ার্ড আইল্যান্ডস দলে খেলছেন।
২০০০ সালের আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজের প্রতিনিধিত্ব করেন। ২৬ ডিসেম্বর, ২০১৪ তারিখে পোর্ট এলিজাবেথের সেন্ট জর্জেস পার্কে স্বাগতিক দক্ষিণ আফ্রিকার বিপক্ষে অনুষ্ঠিত দ্বিতীয় টেস্টে তার টেস্ট অভিষেক ঘটে।
ছত্তিশগঢ় বিধানসভা
ছত্তিশগঢ় বিধানসভা বা ছত্তিশগঢ় আইন পরিষদ ভারতের ছত্তীসগঢ় রাজ্যের এককক্ষ বিশিষ্ট আইন পরিষদ।
বিধানসভা পরিষদ ছত্তীসগঢ় রাজ্যের রাজধানী রায়পুরে অবস্থিত। এই বিধানসভার মোট ৯০ টি আসন রয়েছে এবং প্রত্যেক বিধায়ক (সদস্য) সরাসরি একক আসনে প্রত্যক্ষ ভোটের মাধ্যমে নির্বাচিত হোন। কোন কারণে বিধানসভা ভেঙ্গে না গেলে এর মেয়াদ ৫ বছর।
ইতিহাস
ছত্তিশগড় রাজ্যটি ২০০০ সালে মধ্যপ্রদেশ পুনর্গঠন আইনের মাধ্যমে সৃষ্টি হয়। আইনটি একই বছর ২৫ আগস্টে ভারতের রাষ্ট্রপতি অনুমোদন করেছিলেন। ২০০০ সালের ১ নভেম্বরে নতুন রাজ্য গঠনের মাধ্যমেই একই সাথে ছত্তিশগড় বিধানসভা প্রতিষ্ঠিত হয়। ছত্তিশগড় বিধানসভার প্রথম অধিবেশন রায়পুরের রাজকুমার কলেজের যশপুর হলে অনুষ্ঠিত হয়। পরে রায়পুর-বলোদা বাজার রোডের বিধান নগরে নবনির্মিত ছত্তিশগড় বিধানসভা ভবনে বিধানসভা স্থানান্তরিত করা হয়।
অধিবেশন
ছত্তিশগড়ের বিধানসভায় তিনটি সেশনের (বাজেট, বর্ষা ও শীতকালীন) অধিবেশন বসে।
'জিগ্স-মেদ-ব্স্তান-পা'ই-র্গ্যা-ম্ত্শো
সংক্ষিপ্ত জীবনী
'জিগ্স-মেদ-ব্স্তান-পা'ই-র্গ্যা-ম্ত্শো ১৭১৪ খ্রিষ্টাব্দে তিব্বতের চামদো অঞ্চলের গো-বো-ফুগ-গি-ল্হা-ঝোল-স্পু-থোগ শহরে জন্মগ্রহণ করেন। তার পিতার নাম ছিল দ্বাং-ত্শে-নোর-বু ) এবং মাতার নাম ছিল ত্শে-রিং-স্ক্যিদ । ঙ্গাগ-দ্বাং-ব্স্তান-'দ্জিন-ল্হুন-গ্রুব  নামক পঞ্চম ল্চাগ্স-রা-স্প্রুল-স্কু  উপাধিধারী লামা তাকে র্গ্যাল-বা-র্গ্যা-ম্ত্শো  নামক পঞ্চম 'ফাগ্স-পা-ল্হা  উপাধিধারী বৌদ্ধ লামার পুনর্জন্ম রূপে চিহ্নিত করেন এবং সপ্তম দলাই লামা ও পঞ্চম পাঞ্চেন লামা তা নিশ্চিত করেন। এরপর তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে নিয়ে যাওয়া হলে বিহারের প্রধান ঙ্গাগ-দ্বাং-ব্স্তান-'দ্জিন-ল্হুন-গ্রুব তাকে শিক্ষাদান করেন ও তাকে প্রধানের পদে অধিষ্ঠিত করেন। ব্ক্রা-শিস-ল্হুন-পো বৌদ্ধবিহারে পঞ্চম পাঞ্চেন লামা তাকে শিক্ষার্থীর শপথ প্রদান করেন। এই সময় সপ্তম দলাই লামা এবং গ্যুমে তান্ত্রিক মহাবিদ্যালয়ের তৎকালীন প্রধান ঙ্গাগ-দ্বাং-ম্ছোগ-ল্দান  তার উল্লেখযোগ্য শিক্ষক ছিলেন। ১৭৩৩ খ্রিষ্টাব্দে তিনি সে-রা বৌদ্ধবিহার বিশ্ববিদ্যালয়ে ভর্তি হয়ে র্গ্যাল-ম্ত্শান-সেং-গে  নামক তিপ্পান্নতম দ্গা'-ল্দান-খ্রি-পার নিকট শিক্ষালাভ করেন। ১৭৩৬ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে ত্সোং-খা-পা-ব্লো-ব্জাং-গ্রাগ্স-পার জীবনী সংক্রান্ত উনিশটি ও বজ্রমালামন্ডলের একশতটি চিত্রকলা নির্মাণ করান ও পরের বছর ব্স্তান-'গ্যুর  গ্রন্থের প্রকাশনার ব্যবস্থা করেন। তিনি চীন সম্রাটদের নিকট উপহার পাঠানোর রীতি প্রচলন করলে চিং রাজবংশের সঙ্গে বিহারের মধ্যে বন্ধুত্বপূর্ণ সম্পর্ক গড়ে ওঠে। চিং সম্রাট ইয়োংঝেন তাকে নমেনহান (那門漢) বা ধর্মরাজা উপাধি প্রদান করেন।
কোক স্টুডিও বাংলা (মৌসুম ১)
বাংলাদেশী সঙ্গীত বিষয়ক টেলিভিশন অনুষ্ঠান কোক স্টুডিও বাংলার প্রথম মৌসুম ২০২২ সালের ৭ ফেব্রুয়ারি থেকে ৫ আগস্ট পর্যন্ত সম্প্রচারিত হয়েছে। মৌসুমটি প্রযোজনা করেছেন শায়ান চৌধুরী অর্ণব এবং নির্বাহী প্রযোজনা করেছে কোকা-কোলা বাংলাদেশ।
প্রযোজনা
মৌসুম ১-এর উদ্বোধন অনুষ্ঠানে শায়ান চৌধুরী অর্ণব বলেন,
রেড হট চিলি পেপার্স
রেড হট চিলি পেপার্স (সংক্ষেপে "দ্য চিলি পেপার্স" বা "আরএইচসিপি") একটি আমেরিকান রক ব্যান্ড যা গঠিত হয়েছিল ১৯৮৩ সালে লস অ্যাঞ্জেলেসে। দলটির সঙ্গীতের ধরন মুলত ফাঙ্ক ও রকের মিশ্রণ, এছাড়াও অন্যান্য জেনার যেমন পাঙ্ক রক এবং সাইকেডেলিক রক। বর্তমানে সদস্যরা হলেন, প্রতিষ্ঠাতা সদস্য এন্থনি কিডিস (কন্ঠ) এবং ফ্লী (বেজ), দীর্ঘদিনের ড্রামার চ্যাড স্মিথ, গীটারবাদক জশ ক্লিংহফার। রেড হট চিলি পেপার্স ৭ টি গ্র্যামি এ্যাওয়ার্ড জিতেছে, এবং সারাবিশ্বে ৮০ মিলিয়নের অধিক রেকর্ড বিক্রি করে সর্বকালের সর্বাধিক বিক্রিত ব্যান্ড তালিকায় অবস্থান করে নিয়েছে। ২০১২ সালে তারা রক এ্যন্ড রোল হল অব ফেইমে নিজেদের নাম লেখায়।
ব্যান্ডের মুল সদস্যদের মাঝে ছিলেন গিটারবাদক হিল্লেল স্লোভাক, ড্রামার জ্যাক আয়রন্স এবং সাথে ছিলেন কিডিস এবং ফ্লী। অন্যান্য ব্যান্ডের কাছে প্রতিশ্রুতিবদ্ধ থাকায়, ১৯৮৪ সালে ব্যান্ডের প্রথম দ্য রেড হট চিলি পেপার্স এলবামে ছিলেন না স্লোভাক ও আয়রন্স। প্রথম দুটি রেকর্ডের ড্রামার ছিলেন ক্লিফ মার্টিনেয (আয়রন্স বাজান তৃতীয়টিতে), এবং গীটারবাদক জ্যাক শেরমান বাজান প্রথমটিতে। স্লোভাক বাজান ব্যান্ডের ২য় ও ৩য় ফ্রিকি স্টাইলি (১৯৮৫) ও দ্য আপলিফট মোফ পার্টি প্ল্যান (১৯৮৭) অ্যালবামে। স্লোভাক ১৯৮৮ সালে অতিমাত্রায় হিরোইন সেবনের ফলে মারা যান। বন্ধুর মৃত্যুর কারণে ড্রামার আয়রন ব্যান্ড ত্যাগ করেন।  পার্লামেন্ট-ফাঙ্কাডেলিকের গীটারবাদক ডুয়েইন ম্যাকনাইটকে স্লোভাকের পরিবর্তে আনা হয়। ব্যান্ডে তার অবস্থান ছিল স্বল্পকালীন এবং ১৯৮৮ সালেই তার পরিবর্তে আনা হয় জন ফ্রুশ্যান্টেকে। ডেড কেনেডি'স এর প্রাক্তন ড্রামার ডি এইচ পেলিগ্রোকে আনা হয় আয়রন্স এর পরিবর্তে যদিও একই বছরেই তার পরিবর্তে আনা হয় চ্যাড স্মিথকে। ফ্লী, কিডিস, ফ্রুশ্যান্টে ও স্মিথ সমন্বিত লাইন-আপ ব্যান্ডের সরবাধিক দীর্ঘকালীন লাইন-আপ। তারা একসাথে পাঁচটি স্টুডিও এলবাম করেন যার শুরু হয় ১৯৮৯ সালের মাদার'স মিল্ক দিয়ে। ১৯৯০ সালে ব্যান্ডটি ওয়ার্নার ব্রস. এর সাথে চুক্তি করে এবং রিক রুবিন এর অধীনে কাজ করে। ১৯৯১ সালের ব্লাড সুগার সেক্স ম্যাজিক ছিল প্রথম ব্যাবসাসফল এলবাম। ফ্রুশ্যান্টে ব্যান্ডের সফলতায় অস্বচ্ছন্দ বোধ করতে থাকেন এবং হঠাত করেই ১৯৯২ সালে ওয়ার্ল্ড ট্যুর মাঝখানে তে ব্যান্ড ত্যাগ করেন।
ব্যান্ড সদস্য
বর্তমান সদস্য
ট্যুর সদস্য
প্রাক্তন সদস্য
এশীয় রাজ শকুন
লাল মাথাওয়ালা শকুন বা এশীয় রাজ শকুন (Red-headed Vulture; বৈজ্ঞানিক নাম: Sarcogyps calvus) ভারতীয় কালো শকুন বা পন্ডিচেরী শকুন নামে পরিচিত এক ধরনের শকুনবিশেষ। নতুন বিশ্বে বসবাসরত রাজ শকুন এবং কালো শকুন প্রজাতির সাথে এশীয় রাজ শকুনের কোন সম্পর্ক নেই।
এ প্রজাতিটি প্রাচীন বিশ্বের শকুন নামে পরিচিত যা মূলতঃ ভারতীয় উপমহাদেশের বাংলাদেশ, ভারত, পাকিস্তান, ভুটান, নেপাল, দক্ষিণ-পূর্ব এশিয়ার কম্বোডিয়া, চীন, লাওস, মালয়েশিয়া, বার্মা, থাইল্যান্ড, ভিয়েতনামে দেখা যায়। এর কোন উপ-প্রজাতি নেই।
বিবরণ
এ প্রজাতির শকুনের আকৃতি মাঝারি মানের। এর দৈর্ঘ্য, ওজন এবং পাখার দৈর্ঘ্য প্রায় ।  প্রাপ্তবয়স্ক এশীয় রাজ শকুনের ন্যাড়া আকৃতির মাথা সুষ্পষ্টভাবে ঘন লাল থেকে কমলা রঙের দৃশ্যমান। এটির দেহের পালকে ধূসর রঙের সাথে কাল রঙের সংমিশ্রণ ঘটেছে। লিঙ্গভেদে এ প্রজাতির শকুনে চোখের রঙে ভিন্নতা দেখা দেয়। পুরুষজাতীয় এশীয় রাজ শকুনের কর্ণিয়া সাদাটে এবং স্ত্রী শকুনের ঘন বাদামী বর্ণের হয়ে থাকে।
প্রজনন
উঁচু গাছের ডালে পাতা দিয়ে বাসা বানায় এবং একটি মাত্র ডিম পাড়ে। ৪৫ দিনে ডিম ফোটে।
১নং ওয়ার্ড
১নং ওয়ার্ড দ্বারা যা যা বোঝানো হতে পারে:
৩নং ওয়ার্ড
৩নং ওয়ার্ড দ্বারা যা যা বোঝানো হতে পারে —
২নং ওয়ার্ড
২নং ওয়ার্ড দ্বারা যা যা বোঝানো হতে পারে —
কাজীপাড়া মেট্রো স্টেশন
কাজীপাড়া মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার কাজীপাড়ায় অবস্থিত। স্টেশনটি এমআরটি লাইন ৬-এর অন্তর্গত।
ইতিহাস
কাজীপাড়া মেট্রো স্টেশনটি "প্যাকেজ সিপি-০৪"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৪"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
২০২৩ সালের ১৫ মার্চে মেট্রো রেল পরিষেবার জন্য এটি চালু করা হয়।
ন্যাসড্যাক-১০০
ন্যাসড্যাক-১০০ (NASDAQ-100) মার্কিন শেয়ার বাজার ন্যাসড্যাক (পূর্ণরূপ: ন্যাশনাল এ্যাসোসিয়েশন অফ সিকিউরিটি ডিলারস্ অটোমেটেড কোটেশনস) একটি বহুল প্রচলিত সূচক। অ-আর্থিক প্রতিষ্ঠান সমূহের মূলধন ,বাজার প্রকৃতির উপর ভিত্তি করে এই সূচকে বিভিন্ন প্রতিষ্ঠানসমূহ অর্ন্তভূক্ত করা হয়।
ইতিহাস
ন্যাসড্যাক-১০০ সূচকটি চালু করা হয় ৩১শে জানুয়ারি ১৯৮৫ সালে। ৯টি খাতে অ-আর্থিক প্রতিষ্ঠানসমূহকে ভাগ করে এই সূচকটি চালু করা হয়। খাতগুলো হল: শিল্প, প্রযুক্তি, তথ্যযোগাযোগ, বায়োটেকনোলজি, যোগাযোগ প্রভৃতি।
দিদার সার্বিক গ্রাম উন্নয়ন সমবায় সমিতি
দিদার সার্বিক গ্রাম উন্নয়ন সমবায় সমিতি হলো বাংলাদেশের একটি সমবায় ভিত্তিক জন-কল্যাণমূলক সংগঠন। মানব সেবায় অনন্য সাধারণ অবদানের জন্য ১৯৮৪ সালে এটিকে “পল্লী উন্নয়নে স্বাধীনতা পুরস্কার” প্রদান করা হয়।
পুরস্কার ও সম্মাননা
দরিদ্র জনগোষ্ঠীর সার্বিক অবস্থার উন্নয়নের ক্ষেত্রে অসাধারণ অবদানের জন্য ১৯৮৪ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় এই প্রতিষ্ঠানটিকে।
উল্লেখ, এই সমিতির উদ্যোক্তা এবং সভাপতি মোহাম্মদ ইয়াছিন নিজেও ১৯৯০ সালে পল্লী উন্নয়নে স্বাধীনতা পুরস্কার লাভ করেছেন।
ফিনিক্স, অ্যারিজোনা
ফিনিক্স (Phoenix) হচ্ছে যুক্তরাষ্ট্রের অ্যারিজোনা অঙ্গরাজ্যের রাজধানী, ও সবচেয়ে বড় শহর। সেই সাথে এটি জনসংখ্যার দিক দিয়ে যুক্তরাষ্ট্রের পঞ্চম বৃহত্তম শহর। এখানে বাস করেন প্রায় ১৫,৬৭,৯২৪ জন মানুষ, যা ফিনিক্স মেট্রোপলিটান এলাকা, দ্য ভ্যালি অফ দ্য সান (বাংলা সূর্য উপত্যকা) নামে পরিচিত। মেট্রোপলিটান শহর বা মহানগরীর ভিত্তিতে এটি যুক্তরাষ্ট্রের ১২তম বৃহৎ নগরাঞ্চল। এছাড়ও ভূমির দিক থেকে এটি যুক্তরাষ্ট্রের অন্যতম বৃহৎ একটি অঞ্চল।
ফিনিক্স শহরের গোড়াপত্তন ঘটে ১৮৬৮ সালে, অ্যারিজোনার সল্ট রিভার নদীর অববাহিকায়। ১৮৮১ সালে এটি শহরের মর্যাদা লাভ করে। এটি পরবর্তীকালে উত্তর আমেরিকার সাথে একটি প্রধান যোগসূত্র হিসেবে আত্মপ্রকাশ করে। এছাড়াও যুক্তরাষ্ট্রের দক্ষিণ পশ্চিমাঞ্চলীয় অঞ্চলগুলোর আর্থনৈতিক, সাংস্কৃতিক কেন্দ্র হিসেবেও এই শহরটি গুরুত্বপূর্ণ। এখান থেকে অনেক প্রভাবশালী মার্কিন রাজনীতিক দেশের রাজনীতি ও নীতিনির্ধারণী পর্যায়ে অবদান রেখেছেন। এর মধ্যে আছে, ব্যারি গোল্ডওয়াটার, উইলিয়াম রেনকুইস্ট, জন ম্যাককেইন, জ্যানেট নেপোলিটানো, ও কার্ল হেইডেন। এই শহরের বসবাসকারীদের ফিনিশিয়ান্‌স (Phoenicians) নামে অভিহিত করা হয়।
ক্যারি মুলিস
জন্ম এবং কর্মজীবন
ক্যারি মুলিস ১৯৪৪ সালের ২৮শে ডিসেম্বর মার্কিন যুক্তরাষ্ট্রের উত্তর ক্যারোলিনার লিনোয়াতে জন্মগ্রহণ করেন। কিন্তু তিনি বেড়ে ওঠেন দক্ষিণ ক্যারোলিনার কলাম্বিয়াতে। তিনি জর্জিয়া ইন্সটিটিউট অব টেকনোলজি থেকে রসায়নে ১৯৬৬ সালে ব্যাচেলর অব সায়েন্স ডিগ্রি অর্জন করেন। ১৯৭৩ সালে বার্কলেতে ইউনিভার্সিটি অব ক্যালিফোর্নিয়া, বার্কলে থেকে তিনি পিএইচ. ডি. ডিগ্রী অর্জন করেন। ১৯৯৩ সালে PCR পদ্ধতি আবিষ্কারের জন্য তিনি জাপান পুরস্কার এবং নোবেল পুরস্কার লাভ করেন। তিনি লা জোলা এবং ক্যালিফোর্নিয়ার অ্যান্ডারসন ভ্যালিতে তার স্ত্রী ন্যান্সির সাথে বসবাস করতেন।
পাতাল (ভারতীয় ধর্ম)
পাতাল (पाताल, পাতালা,, ) ভারতীয় ধর্মে মহাবিশ্বের ভূগর্ভস্থ অঞ্চলকে বোঝায় – যা পার্থিব মাত্রার নিচে অবস্থিত। পাতালকে প্রায়ই অধোলোক হিসাবে অনুবাদ করা হয়। পাতালকে স্বর্গের চেয়েও সুন্দর হিসেবে বর্ণনা করা হয়েছে (সূক্ষ্ম মাত্রা, আলগাভাবে স্বর্গ হিসেবে অনুবাদ করা হয়েছে)। এটিকে চমৎকার রত্ন, সুন্দর উদ্যান ও হ্রদে ভরা হিসাবে বর্ণনা করা হয়েছে।
হিন্দু সৃষ্টিতত্ত্বে, মহাবিশ্বকে তিনটি জগতে বিভক্ত করা হয়েছে: স্বর্গ, পৃথ্বী বা মর্ত্য (পৃথিবী/নশ্বর সমতল) এবং পাতাল (স্থূল মাত্রা, অধোলোক)। পাতাল সাতটি অঞ্চল/মাত্রা বা লোকের সমন্বয়ে গঠিত,  তাদের মধ্যে সপ্তম ও সর্বনিম্নটিকে পাতাল বা নাগা-লোকাও বলা হয়, নাগদের অঞ্চল। দানব (দনুর দানব পুত্র), দৈত্য (দিতির দানব পুত্র), যক্ষ এবং সর্প-মানুষ নাগ (কদ্রুর সর্প-মানুষ গঠিত পুত্র), পাতাল রাজ্যে বাস করে। বজ্রযান বৌদ্ধধর্মে, অসুরদের অধ্যুষিত গুহাগুলি হল পাতালের প্রবেশদ্বার; এই অসুরদের, বিশেষ করে মহিলা অসুরদের, প্রায়ই পদ্মসম্ভবের মতো বিখ্যাত বৌদ্ধ ব্যক্তিত্বদের দ্বারা ধর্মপাল বা ডাকিনী হিসাবে "বৌদ্ধ" (বৌদ্ধধর্মে রূপান্তরিত) করা হয়।
হিন্দুধর্ম
বিষ্ণু পুরাণে ঐশ্বরিক বিচরণকারী ঋষি নারদকে  পাতাল ভ্রমণকারী উল্লেখ করা হয়েছে। নারদ পাতালকে স্বর্গের চেয়েও সুন্দর বলে বর্ণনা করেছেন। পাতালকে অপূর্ব রত্ন, সুন্দর উপকূল এবং হ্রদ এবং মনোরম রাক্ষস দাসীতে ভরা বলে বর্ণনা করা হয়েছে। মিষ্টি সুবাস বাতাসে এবং মিষ্টি সঙ্গীতের সাথে মিশে যায়। এখানকার মাটি সাদা, কালো, বেগুনি, বেলে, হলুদ, পাথুরে ও সোনারও।
ভাগবত পুরাণ সাতটি নিম্ন অঞ্চলকে বিল-স্বর্গ ("ভূগর্ভস্থ স্বর্গ") বলে এবং সেগুলিকে পৃথিবীর নীচের গ্রহ বা গ্রহ ব্যবস্থা হিসাবে গণ্য করা হয়। এই অঞ্চলগুলিকে মহাবিশ্বের উপরের স্বর্গীয় অঞ্চলগুলির তুলনায় আরও সমৃদ্ধ বলে বর্ণনা করা হয়েছে।এখানকার জীবন আনন্দ, ধন-সম্পদ ও বিলাসবহুল, কোনো কষ্ট নেই। রাক্ষস স্থপতি মায়া রত্ন দিয়ে প্রাসাদ, মন্দির, বাড়ি, উঠান এবং বিদেশীদের জন্য হোটেল তৈরি করেছেন। পাতালের প্রাকৃতিক সৌন্দর্য স্বর্গের সৌন্দর্যকে ছাড়িয়ে গেছে বলে কথিত আছে। নীচের অঞ্চলে সূর্যের আলো নেই, তবে পাতালার বাসিন্দারা যে রত্নগুলি পরিধান করে তার চকচকে অন্ধকার দূর হয়। পাতালে বার্ধক্য নেই, ঘাম নেই, রোগ নেই।
বিষ্ণু পুরাণ, পৃথিবীর উপরিভাগের নীচে অবস্থিত পাতলার সাতটি রাজ্যের কথা বলেছে, যেগুলি হল সত্তর-হাজার যোজন (পরিমাপের একক)। তাদের প্রত্যেকটি দশ হাজার যোজন প্রসারিত করে। বিষ্ণু পুরাণে, তাদের নাম সর্বোচ্চ থেকে সর্বনিম্ন হিসাবে দেওয়া হয়েছে: অতল, বিতল, নিতল, গর্ভস্তিমাত, মহাতল, সুতল ও পাতাল। ভাগবত পুরাণ ও  পদ্ম পুরাণে, এগুলিকে অতল, বিতল, সুতল, তালাতল, মহাতল, রসাতল ও পাতাল বলা হয়। শিব পুরাণ, তালা দিয়ে মহাতলকে প্রতিস্থাপন করেছে। বায়ু পুরাণ এগুলিকে রসাতল, সুতল, বিতল, গাভস্তল, মহাতল, শ্রীতল ও পাতাল বলে। সাতটি পাতাল ও তাদের উপরের পৃথিবী বিষ্ণুর তামসিক (অন্ধকার) রূপ, সহস্র মাথাওয়ালা নাগ-শেষার (শেষনাগ) মাথায় সমর্থিত। কখনও কখনও, শেষা নীচের পরিবর্তে পাতালের সর্বনিম্ন অঞ্চলে বসবাস করার জন্য বর্ণনা করা হয়। পাতাল অঞ্চলের নীচে রয়েছে নরক – মৃত্যুর রাজ্য যেখানে পাপীদের শাস্তি দেওয়া হয়।
পাতলার বিভিন্ন অঞ্চল বিভিন্ন রাক্ষস ও নাগদের দ্বারা শাসিত হয়; সাধারণত বাসুকীর নেতৃত্বে নাগাদের সাথে সর্বনিম্ন রাজ্যে নিযুক্ত করা হয়। বায়ু পুরাণ লিখে আছে পাটালার প্রতিটি রাজ্যে শহর রয়েছে। প্রথম অঞ্চলে দৈত্য নমুচি ও নাগ কালিয়া শহর রয়েছে; দ্বিতীয় হয়গ্রীব এবং নাগ তক্ষক-এ; তৃতীয়টিতে, প্রহ্লাদ ও হেমকের; কালনেমি ও বৈনাতেয়ার চতুর্থাংশে; পঞ্চম হিরণ্যাক্ষ ও কিরমিরা এবং ষষ্ঠে, পুলোমান ও বাসুকীর। বলী পাতালের সার্বভৌম রাজা হিসেবে শাসন করে।
ভাগবত পুরাণ সাতটি নিম্ন রাজ্যের বিশদ বিবরণ উপস্থাপন করে। সাতটি পাতালের অনুরূপ বর্ণনা দেবীভাগবত পুরাণেও পাওয়া যায়।
অতল
অতল বালা দ্বারা শাসিত হয় - মায়ার পুত্র - যিনি রহস্যময় ক্ষমতার অধিকারী।এক ঝাঁকুনি দিয়ে, বালা তিন ধরনের নারী তৈরি করেছেন – স্বেরিনি ("স্ব-ইচ্ছাকৃত"), যারা তাদের নিজেদের দলের পুরুষদের বিয়ে করতে পছন্দ করে; কামিনীস ("লম্পট"), যারা যেকোন গোষ্ঠীর পুরুষদের বিয়ে করে, এবং পুংচালি ("যারা সম্পূর্ণরূপে নিজেদের ছেড়ে দেয়"), যারা পরিবর্তন করতে থাকেতাদের অংশীদার। যখন একজন পুরুষ অতলে প্রবেশ করেন, তখন এই মহিলারা তাকে মুগ্ধ করে এবং তাকে নেশাজাতীয় গাঁজা পান পরিবেশন করে যা পুরুষের মধ্যে যৌন শক্তি জাগায়। তারপর, এই মহিলারা ভ্রমণকারীর সাথে যৌন খেলা উপভোগ করে, যারা দশ হাজার হাতির চেয়ে শক্তিশালী বলে মনে করে এবং আসন্ন মৃত্যুকে ভুলে যায়।
বিতল
বিতল দেবতা হর-ভাব (সম্ভবত শিবের একটি রূপ) দ্বারা শাসিত হয়, যিনি তার সহধর্মিণী ভবানীর সাথে সোনার খনির কর্তা হিসাবে ভূত ও গবলিন সহ পরিচারক গনদের সাথে বাস করেন এবং তাদের যৌন তরল এখানে হতাকি নদী হিসাবে প্রবাহিত হয়। যখন আগুন – বাতাসের দ্বারা চালিত – এই নদী থেকে পান করে, তখন এটি হতাকা নামক এক ধরনের সোনার মতো জলকে ছিটিয়ে দেয়। এই রাজ্যের বাসিন্দারা এই অঞ্চলের সোনা দিয়ে শোভিত।
সুতল
সুতল বিশ্বকর্মার দ্বারা নির্মিত, হল ধর্মপরায়ণ দানব রাজা বলীর রাজ্য। বিষ্ণুর বামন অবতার, বামন বলীকে প্রতারণা করে – যিনি তিন জগৎ জয় করেছিলেন – তিন ধাপ জমি ভিক্ষা করে এবং তাঁর তিন গতিতে তিন জগৎ অর্জন করেছিলেন। বামন বলীকে সুতালায় ঠেলে দিয়েছিলেন, কিন্তু যখন বলী বিষ্ণুর কাছে আত্মসমর্পণ করেছিলেন এবং তাঁর সমস্ত জিনিসপত্র তাঁর কাছে দিয়েছিলেন, বিষ্ণু বিনিময়ে বলীকে স্বর্গের দেবতা-রাজা ইন্দ্রের চেয়েও ধনী করেছিলেন। বালী এখনও এই রাজ্যে বিষ্ণুর কাছে প্রার্থনা করে। বালীর ভক্তি দ্বারা অত্যন্ত মুগ্ধ হয়ে, বিষ্ণু তাকে বর দিয়েছিলেন যে তিনি স্বয়ং চিরকাল বলীর প্রাসাদে প্রহরী হিসাবে দাঁড়াবেন।
তলাতল
তলাতল হল রাক্ষস-স্থপতি মায়ার রাজ্য, যিনি জাদুবিদ্যায় পারদর্শী। শিব, ত্রিপুরান্টক হিসাবে, মায়ার তিনটি নগর ধ্বংস করেছিলেন, কিন্তু পরে মায়ার প্রতি সন্তুষ্ট হন এবং তাকে এই রাজ্য দান করেন এবং তাকে রক্ষা করার প্রতিশ্রুতি দেন।
রসাতল
বিষ্ণুর মহাবিশ্ব রূপের পায়ের তলায় রসাতল হল অসুরদের বাসস্থান – দানব ও দৈত্যরা, যারা পরাক্রমশালী কিন্তু নিষ্ঠুর। তারা দেবদের (দেবতাদের) চিরশত্রু। এরা সাপের মত গর্তে বাস করে।
বৌদ্ধধর্ম
হিন্দুধর্মের পুরাণগুলির মতো, প্রাথমিক বজ্রযানে, পতাল (তিব্বতি: "অধোলোক") নরক রাজ্যের উপরে নাগ ও অসুরদের অধ্যুষিত ভূগর্ভস্থ স্বর্গ হিসাবে বোঝা যায়। যখন অসুর রাজ্য হিসাবে পাতালা প্রতিষ্ঠার গল্পটি মেরু পর্বতে অসুরদের পরাজয়ের জন্য দায়ী করা হয়, বৌদ্ধ ধর্মগ্রন্থে এটি বিষ্ণুর কাছে তাদের পরাজয়ের পরিবর্তে মঞ্জুশ্রীর মন্ত্র ব্যবহার করে সাকরার দ্বারা তাদের পরাজয়ের কারণে; আইকনিক ইমেজরিতে মঞ্জুশ্রীর ব্যানারে সাকরার উপস্থিতির জন্য এই ব্যাখ্যা দেওয়া হয়েছে।
পাতাল ক্রিয়াতন্ত্রের সাথে যুক্ত, যেটি কিলা, টারটোন ও টারমা ও জলের জাদু, এবং বিদ্যাধারা (চীনা: 仙, 仚; পিনয়িন: জিয়ান) মর্যাদা অর্জনের সাথে সম্পর্কিত। তিব্বতীয় বৌদ্ধধর্ম ও তাংমি-এর প্রাথমিক যুগের পরে এই অনুশীলনগুলি মূলত উপেক্ষা করা হয়েছে কিন্তু মূলত জনপ্রিয় ছিল।
রহস্যময় বৌদ্ধধর্মের কাছে পাতালের গুরুত্ব তার ভূমিকায় রয়েছে রসায়ন ও জাদুবিদ্যা বা বিদ্যা, অমরত্ব ও উপভোগের উৎস হিসেবে, বিশেষ করে (পুরুষ) বিদ্যাধরের জন্য নারী অ-মানুষের সাথে মিলনের সুযোগ। এটিকে প্রবাহিত জলের উৎস হিসেবেও দেখা হতো।
অ্যাড্রিয়ানা (ফুটবলার)
অ্যাড্রিয়ানা বুর্কে (জন্ম ২৬ ডিসেম্বর, ১৯৬৮), সাধারণত অ্যাড্রিয়ানা নামে পরিচিত, ব্রাজিলের জাতীয় ফুটবল দলের সাবেক ফুটবলার। ১৯৯১ সালের ফিফা মহিলা বিশ্বকাপে তিনি ব্রাজিল দলের অংশ ছিলেন। ক্লাব পর্যায়ে তিনি ব্রাজিলের ইসি রাডারের পক্ষে খেলেছিলেন।
তিনি সেন্ট জনস রেড স্টর্মের হয়ে কলেজ ফুটবল খেলতেন,। কলেজ পর্যায়ে অ্যাড্রিয়ানা মোট ৪০টি গোল করেন এবং ৯১ পয়েন্ট অর্জন করেন যা একটি রেকর্ড হিসেবে বিবেচিত হয়। রেকর্ডটি ২০১৫ সালে পর্যন্ত র‌্যাচেল ডালি নিজের করে নেন। ২০১৪ সালে তিনি হল অফ ফেমের অনুষ্ঠানে যোগদান করেছিলেন।
১৯৯১ সালের ফিফা মহিলা বিশ্বকাপে, অ্যাড্রিয়ানা গ্রুপ পর্যায়ের প্রথম তিনটি ম্যাচের দুইটি ম্যাচে অংশগ্রহণ করেন, যদিও ব্রাজিল ঐ বিশ্বকাপের প্রথম রাউন্ড থেকে বিদায় নেয়।
হাতেম আলী মিয়া
হাতেম আলী মিয়া (১৭ ফেব্রুয়ারি ১৯২৬ - ২৬ এপ্রিল ২০০৫) বাংলাদেশের ভাষা আন্দোলনের একজন ভাষা সৈনিক, প্রাদেশিক পরিষদ সদস্য, বীর মুক্তিযোদ্ধা, প্রবীণ রাজনীতিবিদ এবং গণপরিষদের সদস্য ছিলেন। তিনি মুক্তিযুদ্ধের অন্যতম সংগঠক ও ক্যাম্প ইন চার্জ ছিলেন। ময়মনসিংহ জেলা আওয়ামীলীগের সাবেক সহ: সম্পাদক, ময়মনসিংহ সদর উত্তর মহকুমা আওয়ামীলীগের সাংগঠনিক সম্পাদক এবং গৌরীপুর থানা আওয়ামী লীগের প্রতিষ্ঠাতা সাধারণ সম্পাদক ও সাবেক সভাপতি হিসেবে তিনি দায়িত্ব পালন করেন।
তিনি আওয়ামী লীগের মনোনীত প্রার্থী হিসাবে ১৯৭০-এর নির্বাচনে প্রাদেশিক পরিষদ সদস্য হিসেবে নির্বাচিত হন। ১৯৭২ সালে গণপরিষদের সদস্য হিসেবে তিনি স্বাধীন বাংলাদেশের সংবিধানে স্বাক্ষর করেন।
শিক্ষাজীবন
নিজ বাড়িতে পিতার নিকটে তার পড়ালেখার হাতেখড়ি হয়েছিল। এরপর পার্শ্ববর্তী গ্রামের গোবিন্দপুর মাদ্রাসায় তিনি প্রাথমিক শিক্ষা গ্রহণ করেন। তিনি গৌরীপুর রাজেন্দ্র কিশোর সরকারী উচ্চ বিদ্যালয় থেকে মেট্রিক এবং গৌরীপুর সরকারী কলেজ থেকে আই.এ পাশ করেন। রাজনীতিতে সক্রিয় অংশগ্রহণের কারণে তিনি পড়ালেখায় বেশিদূর অগ্রসর হতে পারেননি।
রাজনীতিতে পদার্পন
১৯৪৬ সালে তিনি কৃষক প্রজা পার্টির সক্রিয় কর্মী হিসেবে রাজনৈতিক জীবনে প্রবেশ করেন। ১৯৪৯ সালে তিনি জাতির জনক বঙ্গবন্ধু শেখ মুজিবুর রহমানের সাথে সাক্ষাৎ করেন। ১৯৫০ সালে আওয়ামী মুসলিম লীগ গৌরীপুর শাখার প্রতিষ্ঠাতা সাধারণ সম্পাদক পদে ও পরবর্তীতে সভাপতির দায়িত্ব পালন করেন। একইসময়ে তিনি ময়মনসিংহ জেলা কমিটির যুগ্ম সাধারণ সম্পাদক পদেও দায়িত্ব পালন করেন।
ভাষা আন্দোলন ভূমিকা
১৯৫২ সালে তিনি ভাষা আন্দোলনে ছাত্রজনতাকে ঐক্যবদ্ধ করার কারনে পাক সরকারের চক্ষুশূলে পরিণত হয়ে গ্রেফতার হন এবং দীর্ঘ ৯ মাস কারাভোগ করেন। বাংলা ভাষাকে তৎকালীন পূর্ব পাকিস্থানের রাষ্ট্রভাষা হিসেবে প্রতিষ্ঠার দাবিতে তিনি গৌরীপুরের ছাত্রজনতাকে ঐক্যবদ্ধ করেন। গৌরীপুরের তৎকালীন বিভিন্ন শিক্ষাপ্রতিষ্ঠানের ছাত্রবৃন্দকে নিয়ে তিনি নিয়মিত মিছিল মিটিং করেন। ৫২'র ২১শে ফেব্রুয়ারী ঢাকায় ভাষা আন্দোলনে নিহত শহীদদের সম্মান জানাতে গৌরীপুর বাজারে ইট সাজিয়ে লাল কাপড়ে ঢেকে প্রতীকি শহীদ মিনার বানিয়ে তাতে ফুল দিয়েছিলেন। এসময় পুলিশ এসে ছাত্রদের ছত্রভঙ্গ করে, শহীদ মিনারটি ভেঙ্গে দেয় এবং তাকে গ্রেফতার করে।
৫৩ পরবর্তী সময়ে রাজনৈতিক কর্মকান্ড
১৯৫৩ সালের মার্চ মাসে তিনি ঢাকায় শের ই বাংলা এ কে ফজলুল হকের সাথে সাক্ষাৎ করেন। সে বছরই তিনি ভাষানী সোহরাওয়াদীর সাথে নেত্রকোনা মহকুমার মোহনগঞ্জে সফরে যাওয়ার পথে বঙ্গবন্ধু শেখ মুজিবুর রহমানের সাথে গৌরীপুর রেলস্টেশনে স্থানীয় নেতাকর্মীদের নিয়ে ফুলের মালা দিয়ে অভিনন্দন জানান।
১৯৫৩ সালের ১৩ এপ্রিল তৎকালীন গৌরীপুর বাজার ময়দান বর্তমান শহীদ হারুন পার্কে এক বিশাল জনসভায় জাতির জনক বঙ্গবন্ধু শেখ মুজিবর রহমান, হোসেন শহীদ সোহরাওয়ার্দী ও মাওলানা ভাষানীর উপস্থিতিতে সর্বপ্রথম তিনি মুসলিম লীগ সরকারের বিরুদ্ধে জ্বালাময়ী ভাষণ দেওয়ার সুযোগ পান এবং তিনি জননিরাপত্তা আইনে গ্রেফতার হন এবং কারাবরণ করেন।
মুক্তিযুদ্ধ পরবর্তী সময়ে রাজনৈতিক কর্মকান্ড
১৯৭২ সালে তিনি গণপরিষদের সদস্য হিসেবে স্বাধীন বাংলাদেশের সংবিধানে স্বাক্ষর করেন। ১৯৭৫ সালের ১৫ আগষ্ট বঙ্গবন্ধু স্বপরিবারে নিহত হওয়ার পর বঙ্গবন্ধুর প্রাণপ্রিয় সংগঠন বাংলাদেশ আওয়ামী লীগ গৌরীপুর শাখাকে তিনি শক্তহাতে সুসংগঠিত করেন। তৎকালীন সরকারকে বৃদ্ধাঙ্গুলি প্রদর্শন করে ১৯৭৬ সালের ১৫ই আগষ্ট হাতেম আলী মিয়া তার নিজ বাসভবনে নেতাকর্মীদের নিয়ে মিলাদ মাহফিল ও কাঙ্গালী ভোজের আয়োজন করেন। খুনী পাক সরকারের রোষানলে শিকার হয়ে তিনি পুলিশের হাতে গ্রেফতার হন এবং রাজবন্দী হিসেবে কারাবরণ করেন।
হাতেম আলী মিয়ার আমন্ত্রনে ১৯৮৭ সালে তৎকালীন জাতীয় সংসদের বিরোধী দলীয় নেত্রী ও বর্তমান প্রধানমন্ত্রী জননেত্রী শেখ হাসিনা গৌরীপুর তার বাসভবনে আসেন। পরে স্থানীয় হারুন পার্কে বিশাল জনসভায় ভাষন দেন।
হাতেম আলী মিয়া জাতির জনক বঙ্গবন্ধু শেখ মুজিবুর রহমানের ঘনিষ্ট রাজনৈতিক সহকর্মী ছিলেন। শেখ মুজিব এবং বেগম মুজিব দু'জনই তাকে ভীষণ ভালবাসতেন। বঙ্গবন্ধু তাকে আদর করে হাতেম বলে ডাকতেন।
বাংলাদেশের মুক্তিযুদ্ধে ভূমিকা
১৯৬৯ এর গণঅভুত্থানে ১৪৪ ধারা ভঙ্গ করে গৌরীপুরে গণমিছিলের নেতৃত্ব দেন। ১৯৭০ সালে নির্বাচনী প্রচারনায় বঙ্গবন্ধু ময়মনসিংহ হতে নান্দাইল যাওয়ার পথে হাতেম আলী মিয়া কলতাপাড়া বাজারে তার সহকর্মীদের নিয়ে ফুলের মালা দিয়ে অভিনন্দন জানান।
১৯৭০ সালে জাতীয় নির্বাচনে হাতেম আলী মিয়া নৌকা প্রতীকে বিপুল ভোটে প্রাদেশিক পরিষদ সদস্য নির্বাচিত হন।
১৯৭১ সালের ৪ মার্চ গৌরীপুর শহীদ হারুন পার্কে বিশাল জনসভায় তার সহকর্মীদের নিয়ে হাতেম আলী মিয়া পাকিস্তানের পতাকাতে অগ্নিসংযোগ করেন। বঙ্গবন্ধুর ৭ মার্চ ঐতিহাসিক ভাষনের পর তিনি গৌরীপুরে সংগ্রাম কমিটির সভাপতির দ্বায়িত্ব পালন করেন।
১৯৭১ সালের ২৩ এপ্রিলের পর মুজিবনগর সরকারের অধীনে তিনি ভারত সরকারের সহযোগিতায় মেঘালয় রাজ্যের শিববাড়িতে ইয়্যুথ ক্যাম্প স্থাপন করেন এবং সেখানে ইনর্চাজ হিসেবে দায়িত্ব পালন করেন।
জনহিতকর ও সামাজিক কর্মকান্ড
মুক্তিযুদ্ধ পরবর্তী সময়ে যুদ্ধবিধ্বস্ত বাংলাদেশকে বঙ্গবন্ধুর সোনার বাংলা গড়তে তার সর্বস্ব উজার করে দিয়েছেন আওয়ামী লীগের কর্মী এবং সাধারণ মানুষের মাঝে। জেল জুলুম কারাবরণের মধ্য দিয়ে তিনি তার জীবনের অধিকাংশ সময় অতিবাহিত করেছেন। বঙ্গবন্ধুর আদর্শকে অনুসরণ করে চলেছেন সারাজীবন।
তিনি গৌরীপুর সরকারী কলেজ, গৌরীপুর পাইলট বালিকা উচ্চ বিদ্যালয়, গৌরীপুর মহিলা ডিগ্রী কলেজসহ বহু শিক্ষা প্রতিষ্ঠানের প্রতিষ্ঠা ও সভাপতির দায়িত্ব পালন করেছেন। তিনি তৎকালীন সময়ে ইকবাল ক্লাব প্রতিষ্ঠা ও যুব কিশোর সংগঠন কঁচিকাঁচার আসর, গোবিন্দ জিউর মন্দির প্রতিষ্ঠা ও রাজ রাজেশ্বরী বোকাইনগর কালীবাড়ী মন্দির গৌরীপুর শহরে পুন:প্রতিষ্ঠার উদ্যোগ গ্রহণ করেন।
১৯৬০ সালে বাউন্ডারী কমিশনের নিকট গৌরীপুরকে জেলায় উন্নীত করার প্রথম প্রস্তাবকারী এবং ১৯৭৫ সালের ১০ জুলাই তৎকালীন রাষ্ট্রপ্রতি বঙ্গবন্ধু শেখ মজিবুর রহমানের সাথে সাক্ষাৎ করে গৌরীপুরকে জেলা করার প্রস্তাব ও ১নং মইলাকান্দা ইউনিয়নের কাউরাট বাজারে রেলস্টেশন স্থাপন এবং হযরত নিজাম উদ্দিন আউলিয়া(রাঃ) এর মাজারের সংস্কারের আবেদন জানান।
তিনি দৈনিক ইত্তেফাক ও দৈনিক সংবাদের নিজস্ব প্রতিনিধি হিসেবে কাজ করেছেন। গৌরীপুর থেকে প্রকাশিত পাক্ষিক সুবর্ণ বাংলা পত্রিকায় নিয়মিত কলাম লিখতেন। তার লেখা অসমাপ্ত গ্রন্থ মুজিব ভাই থেকে বঙ্গবন্ধু (অপ্রকাশিত)।
বরিশালি উপভাষা
বৈশিষ্ট্য
বাংলা ভাষার অন্যান্য সকল বঙ্গালী উপভাষার ন্যায় বরিশালী বাংলা উপভাষায়ও একই ধরনের ধ্বনিতাত্ত্বিক, রূপতাত্ত্বিক এবং বাক্য তাত্ত্বিক বৈশিষ্ট্য পরিলক্ষিত হয়।
বাক্য তাত্ত্বিক
তুমি আইয়া দেহো = তুমি আসিয়া দেখো, তুমি কি কাইল গেছিলা? = তুমি কি কাল গেছিলে?, কোনদিক দিয়্যা যাইবেন? = কোনদিক দিয়ে যাবেন?, মোর মনে হয় এহন একটা বাজে = আমার মনে হয় এখন একটা বাজে, আইজ সবাই একলগে ঘোরতে যামু = আজ সবাই একসঙ্গে ঘুরতে যাবো, তারপর কি করমু? = তারপর কি করবো? ইত্যাদি।
শব্দ কোষ
বাংলার প্রমিত উচ্চারণ থেকে ভিন্ন বরিশালি বাংলা উপভাষায় প্রচলিত কিছু শব্দ নিচে দেয়া হলো। থােরা = উরু, আঁডু = হাঁটু, ঘেডি = ঘেটি/ঘাড়, গুরমুইর‍্যা = পায়ের গােড়ালী, কেতকুলি = বগল, মাথার তাউল্লা = মাথার তালু, জিবরা/টাগরা = জিহ্বা, হােতমা /থোতমা = থুতনী, কুচকি = কুচকি, ফানা / কচুডি পানা = কচুরি পানা, কোলা/জমিন = জমি ইত্যাদি ।
জেডি = টিকটিকি, তেলাচোরা = তেলাপোকা/আরশোলা, বরিছাগল = ছাগী, মুকরা/মুরহা/মুরহী= মুরগী, চাউম্যা= এক প্রকার চিংড়ি মাছ, পাতিহাল= খেকশিয়াল, উটকল/লাডা = এক জাতীয় টাকী মাছ, চ্যাং মাছ/টাহি মাছ = টাকী মাছ, গাইওল = গাই/গাভী ,হাপ = সাপ ইত্যাদি।
হিদলা = শেওলা, হউরা/সইষ্যা = সরিষা, নারহৈল = নারকেল, উশ্যি = শিম, কাহই = কাকরােল, শেরেজ গাছ/রেইন ট্রি = রেইন ট্রি, হডি গাছ = শটি গাছ, চাম্বল = চম্বল গাছ ইত্যাদি ।
প্যানাপােডা = অনর্থক কথাবার্তা, খ্যামা দেওয়া = থেমে যাওয়া, মানা হরা = মানা করা/নিষেধ করা/বারন করা, হান্দান = প্রবেশ করানাে, অদ = গর্ত , রান্দা = রান্না, ওশ্যা ঘর = পাকের ঘর, দাউর = লাকরী, বরক = কলা পাতা, হিয়ান = সেলাই, খারা জিল্লিমারা = বিদ্যুত চমকানাে, ড্যাবরা = বামহাতী, দেউরহা = চেরাগদানী, আউত্তা = মাটির পেয়ালা বিশেষ, ছিলা = ধান ক্ষেতের মধ্য দিয়ে পথ, কাইনাড়ী = ঘরের পিছন ইত্যাদি।
হিন্দু মন্দিরের স্থাপত্য
প্রাচীন হিন্দু মন্দিরগুলির স্থাপত্য শৈলী হিন্দু স্থাপত্য শিল্পের অন্যতম প্রধান পরিচায়ক। এই ধরনের স্থাপত্য শৈলীর একাধিক গঠন বৈচিত্র্য রয়েছে। তবে লক্ষ্য করলে দেখা যাবে প্রায় সব হিন্দু মন্দির একটি প্রাথমিক বা মূল গঠন শৈলীর ওপর ভিত্তি করে গড়ে উঠেছে। অপরিহার্য বৈশিষ্ট্য হিসেবে প্রত্যেক মন্দিরে একটি অভ্যন্তরীণ গর্ভগৃহ, বা গর্ভ-কক্ষ থাকে যেখানে একটি সাধারণ উন্মুক্ত প্রকোষ্ঠে দেবতার বিগ্রহ বা মূর্তি বা প্রতিকৃতি রাখা থাকে।
অধিকাংশ মন্দিরে এই কক্ষটির সামনে একটি খোলা জায়গা থাকে যেখানে দর্শনার্থী তথা ভক্তরা পূজা ও প্রার্থনাদি করে থাকেন। এটিকে মণ্ডপ বলা হয়। গর্ভগৃহের চারপাশ দিয়ে একটি পরিক্রমা পথ থাকে যা দিয়ে ভক্তরা মন্দির প্রদক্ষিণ করেন। গর্ভগৃহ ও মণ্ডপের মাঝখানে অনেক ক্ষেত্রে একটি পার্শ্বকক্ষ বা উপকক্ষ থাকে যেটিকে অন্তরাল বলা হয়। গর্ভগৃহের ওপরে থাকে চূড়া যাকে শিখর বলে। দক্ষিণ ভারতে মন্দিরের এই চূড়া তথা শিখরগুলি বিমান নামে পরিচিত।
অধিকাংশ মন্দিরে গর্ভগৃহের বাইরে মণ্ডপের ন্যায় এক বা একাধিক কাঠামো থাকে। কিছু কিছু মন্দিরের মূল কাঠামোর বাইরে অনেক সময়ে এক বা একাধিক ছোট মন্দির দেখতে পাওয়া যায়। কোনও কোনও বিরাট মন্দিরের ক্ষেত্রে এই ধরনের কাঠামো কয়েক একর জায়গাজুড়েও ছড়িয়ে থাকতে দেখা গিয়েছে।
হিন্দু মন্দির স্থাপত্য ধর্ম, মূল্যবোধ, এবং হিন্দুধর্ম পরিচালিত জীবনশৈলীর নীতিসমূহের একটি চমৎকার সংমিশ্রণকে তুলে ধরে। হিন্দু ধর্মে মন্দিরগুলি এক একটি তীর্থ হিসেবে স্বীকৃত। হিন্দুধর্মের পৌরাণিক গ্রন্থগুলিতের উল্লিখিত মানব জীবনের উৎপত্তি স্বরূপ স্বীকৃত মহাজাগতিক উপাদানসমূহ - পঞ্চমহাভূত তথা বায়ু, অগ্নি, জল, পৃথিবী, এবং আকাশ, প্রাকৃতিক দৃশ্যাবলী থেকে শুরু করে দেবতার বিগ্রহ, নারী থেকে পুরুষ, কাম থেকে অর্থ, বাঁশির ধ্বনি ও ধূপের সুগন্ধ থেকে শুরু করে পুরুষার্থ তথা বিশ্বজনীনতার মধ্যে শাশ্বত নশ্বরবাদ – সবই নিহিত রয়েছে হিন্দু মন্দির স্থাপত্যগুলির গঠনশৈলীতে। এসব স্থাপত্যের গঠন, আকার ও তাৎপর্যগত মেলবন্ধন এমন একটি পরিবেশ তৈরী করে ব্যবহার করা যা মন্দিরকে মানুষ ও ঈশ্বরের আদর্শ মিলনস্থল হিসেবে তুলে ধরে। প্রাচীন কালে মন্দিরগুলি তৈরির পেছনে মূল উদ্দেশ্যই ছিল পরমাত্মার সঙ্গে মানবআত্মার মিলিত হওয়ার মাধ্যম তৈরী করে তার মোক্ষ লাভের পথ প্রশস্ত করা। এই উদ্দেশ্যের প্রয়োজনীয়তাস্বরূপ মানুষকে আগে জ্ঞান ও সত্যের পরিচয় করানো আবশ্যক ছিল।
হিন্দু মন্দির স্থাপত্যের মূল নিয়মাবলী লেখা রয়েছে শিল্পশাস্ত্র ও বাস্তুশাস্ত্র নামক দুটি প্রাচীন গ্রন্থে। হিন্দু সংস্কৃতি মন্দির স্থপতি ও কারীগরদের নান্দনিক স্বাধীনতা দেওয়ার বিষয়ে কখনও কার্পণ্য করেনি। কারীগরগণ প্রায়ই সৃষ্টিশীল প্রকাশের ক্ষেত্রে ভীষণ রকম সৃজনশীলতা দেখিয়েছেন। রকমারী জ্যামিতিক আকার ও গাণিতিক নিয়মাবলীর প্রকাশ তাঁদের কাজের মধ্যে দিয়ে ফুটে উঠেছে। ফলে মন্দিরের গঠন শৈলীগুলির মাধ্যমে হিন্দু জীবনশৈলীরও খুব সুন্দর চিত্র আমরা দেখতে পাই।
প্রারম্ভিক স্থাপনা
বেসনগর (৩য়-২য় খ্রিস্টপূর্বাব্দ) এবং নগরীতে (১ম খ্রিস্টপূর্বাব্দ) পাওয়া উপবৃত্তাকার মন্দিরের ধ্বংসাবশেষ হিন্দু মন্দির স্থাপত্যের প্রাচীনতম নিদর্শন যা ভাগবত পরম্পরার ঐতিহ্য বহন করে। ভাগবত মতবাদ আসলে বৈষ্ণব মতবাদের আদি রূপ। তামিলনাডুর সালুভনকুপ্পমে যে মুরুগান মন্দির রয়েছে সেটিও ওইধরনের মন্দিরের অন্যতম প্রাচীন নিদর্শন। উত্তরমুখী ইটের মুরুগান মন্দিরটি ৩য় খ্রিস্ট পূর্বাব্দ থেকে ৩য় শতাব্দীর মাঝামঝি কোনও এক সময়ে নির্মিত হয়েছিল।
নগরীতে (চিতোরগড়, রাজস্থান) যে প্রাচীন মন্দির চত্ত্বর পাওয়া গিয়েছে তা প্রায় ৫০০ কিলোমিটার জায়গাজুড়ে বিস্তৃত। মন্দিরটি বিদিশার পশ্চিমে অবস্থিত। নগরীর এই মন্দিরটিও বেসনগরের আদলে তৈরি। খ্রিস্টপূর্ব প্রথম শতাব্দীতে নির্মিত এই মন্দিরটি কৃষ্ণ ও বলরাম তথা বাসুদেব ও সঙ্কর্ষণের উদ্দেশ্যে নিবেদিত।
ধ্রুপদী যুগ (৪র্থ-৬ষ্ঠ শতাব্দী)
মধ্যপ্রদেশের উদয়গিরি গুহার পরবর্তীকালে তৈরী উত্তর ভারতের প্রাচীন মন্দিরগুলির মধ্যে বিখ্যাত – টিগাওয়া, দেওগড়, পার্বতী মন্দির, নাচনা (৪৬৫), ভিতরগাওঁ (গুপ্তযুগের বৃহত্তম ইটের তৈরি মন্দির), ইটের লক্ষ্মণ মন্দির, সিরপুর (৬০০-৬২৫ খ্রীষ্টাব্দ); রাজীব লোচন মন্দির, রাজিম (৭ম শতাব্দী), গুজরাতের গোপ মন্দির (৫৫০ খ্রীষ্টাব্দ বা তার পরে) এইধরনের মন্দিরের মধ্যে একেবারে আলাদা।
৭ম শতাব্দীর পূর্বে তৈরি এমন কোনও দক্ষিণ ভারতীয় পাথরের মন্দির এখন আর টিকে নেই। ৭ম থেকে ৮ম শতাব্দীর মাঝামাঝি গড়ে ওঠা মহাবলীপুরমের রথ মন্দিরগুলি দক্ষিণ ভারতের প্রাচীন মন্দিরের মধ্যে অন্যতম। এই মন্দিরগুলি একটি মাত্র পাথর কেটে গড়ে তোলা হয়েছে। এটির গঠনশৈলী দক্ষিণ ভারতীয় দ্রাবিড় সংস্কৃতির একটি স্বতন্ত্র্য ধারাকে তুলে ধরে।
এই মন্দিরগুলি দক্ষিণ ভারতের বিখ্যাত চালুক্য ও পল্লব শিল্পের ধারা থেকে অনুপ্রাণিত। দাক্ষিণাত্যের বাদামির ৩ নং গুহামন্দিরটি ৫৭৮ খ্রিস্টাব্দে গড়ে তোলা হয়। বাদামির ১ নং গুহামন্দিরটি আগেই তৈরি বলে মনে করা হয়। ঐহোল ও পাট্টাদাকালে এই ধরনের বেশ কয়েকটি মন্দির রয়েছে।
মধ্যমযুগীয় পর্যায় (৭ম থেকে ১৬শ শতাব্দী)
৭ম শতাব্দী নাগাদ তাত্ত্বিক গ্রন্থে উল্লিখিত মূল নিয়মাবলী অধিকাংশই হিন্দু মন্দির শৈলীর কারুকার্য ও স্থাপত্য শিল্পে বিকশিত হয়েছে। সপ্তম থেকে ত্রয়োদশ শতাব্দীর মাঝামাঝি গড়ে ওঠা এই ধরনের বহু মন্দির ও মন্দিরের ধ্বংসাবশেষ এখনও রয়ে গিয়েছে। তবে সেগুলি তৎকালীন মন্দিরের আসল সংখ্যার তুলনায় নগণ্য। এর সঙ্গে বহু আঞ্চলিক ধারাও বিকশিত হয়। যেহেতু বড় মন্দিরগুলি প্রায় সবই রাজানুগ্রহে তৈরি হত তাই এইসব মন্দিরের ক্ষেত্রে একটা চোখে পড়ার মত পার্থক্য থেকে গিয়েছিল। উত্তর কর্ণাটকের কৃষ্ণা ও তুঙ্গভদ্রা দোয়াব অঞ্চলে ভাসেরা শৈলী গড়ে ওঠে। কলা ঐতিহাসিকদের মতে ভেসারা শৈলীর শেকড় কিন্তু ছড়িয়ে রয়েছে বাদামির চালুক্য (৫০০-৭৫৩ খ্রিষ্টপূর্বাব্দ) শিল্পে। প্রাচীন চালুক্য বা বাদামি চালুক্য স্থাপত্যের মন্দিরগুলি নগর ও দ্রাবিড় ঘরানার মিশ্রণে তৈরি।
এই ধরনের নির্মাণশৈলীর অঙ্গ হিসেবে পাট্টাদকালের মন্দিরের উল্লেখ করা যেতে পারে যেখানে গর্ভগৃহের চূড়া দেখতে পাওয়া যায়। এই শৈলী আরো উন্নত রূপ লাভ করে মান্যখেতার রাষ্ট্রকূটদের (৭৫০ - ৯৮৩ খ্রিষ্টাব্দ) হাত ধরে। যার উদাহরণ আমরা দেখতে পাই, ইলোরার বিশ্বখ্যাত গুহা মন্দিরে। বাদামি ও প্রাথমিক পর্যায়ের চালুক্য নির্মাণশৈলীর ভালো রকম ধারাবাহিকতা এইসব মন্দিরে লক্ষণীয়। তবে অধিকাংশ ঐতিহাসিক ভেসারা শৈলীর শুরুর তারিখ হিসেবে পরবর্তী পর্যায়ের কল্যাণীর পশ্চিম চালুক্যদের সময়ের উল্লেখ করেছেন। এই সময়ের জায়গাগুলির মধ্যে লক্কুন্ডী, দাম্বাল, ইতাগি, গদাগ, এমনকি হোয়সল সাম্রাজ্যের (১০০০-১৩৩০ খ্রিষ্টাব্দ) সময়েও এটি স্থায়ী ছিল।
পল্লব শিল্প তথা স্থাপত্যের উদাহণস্বরূপ ৬১০ থেকে ৬৯০ খ্রিস্টাব্দে তৈরি পাথর কেটে তৈরি মন্দির স্থাপত্য এবং ৬৯০ থেকে ৯০০ খ্রিস্টাব্দের মাঝামাঝি সময়ে গড়ে ওঠা কাঠামোগত মন্দির স্থাপত্যের কথা বলা যেতে পারে। পল্লব স্থাপত্যের সবচেয়ে উল্লেখযোগ্য উদাহরণ হলো মহাবলীপুরমের পাথর কেটে তৈরি মন্দির সমূহ। এদের মধ্যে সৈকত মন্দিরটি বিশেষভাবে উল্লেখযোগ্য। এই মন্দিরগুলি সমষ্টিগতভাবে ইউনেস্কো ওয়ার্ল্ড হেরিটেজ সাইটের সম্মান পেয়েছে। মহাবলীপুরমের পঞ্চপাণ্ডব রথ মন্দিরগুলি অসাধারণ নির্মাণশৈলী প্রদর্শন করে। এখানে মোট পাঁচটি রথ মন্দির রয়েছে - ধর্মরাজ রথ, ভীমরাজ রথ, অর্জুন রথ, নকুল সহদেব রথ আর দ্রৌপদী রথ। মন্দিরগুলির কয়েকটি শুধু পাথর কেটে একটি রথের আকারে কারুকার্য করে তৈরি করা। এগুলোতে আলাদা করে ছাদ নেই। আবার কয়েকটি পাথরের গায়ে খোদাই করে কৃত্রিম ছাদের আকার দেওয়া হয়েছে। তবে বিরাট মন্দির চত্বরটি একটিমাত্র পাথর কেটে তৈরি তাতে কোনও সন্দেহ নেই। এই সময়ে তৈরী প্রাচীন মন্দিরগুলি মূলত শিব তথা মহাদেবের উদ্দেশ্যে উৎসর্গীকৃত। পল্লব রাজ দ্বিতীয় নরসিংহ বর্মন (যিনি রাজসিংহ নামে খ্যাত) কাঞ্চিপুরমের রাজসিংহ পল্লবেশ্বরম তথা বিখ্যাত কৈলাশনাথ মন্দিরের নির্মাণকাজ পরিচালনা করেন। এই মন্দিরটি পল্লব শিল্পের অসামান্য উদাহরণ হিসেবে বিশ্বে সমাদৃত।
অষ্টম শতাব্দীর বাদামি চালুক্য স্থাপত্য কলা ও ত্রয়োদশ শতাব্দীর হোয়সল স্থাপত্য কলার মধ্যে অপূর্ব মেলবন্ধন ঘটিয়েছে এই পশ্চিম চালুক্য স্থাপত্য শৈলী। কর্ণাটকের গড়গ জেলার তুঙ্গভদ্রা-কৃষ্ণা দোয়াব অঞ্চলে যে অপূর্ব মন্দিরগুলি রয়েছে সেগুলি এই ঘরানার অঙ্গ হিসেবেই গড়ে উঠেছে। এই কারণেই পশ্চিম চালুক্য স্থাপত্য শিল্প অনেক জায়গায় 'গদাগ ঘরানা' হিসেবেও পরিচিতি পেয়েছে। দ্বাদশ শতাব্দী নাগাদ এই শিল্পকলা সমৃদ্ধির চূড়ায় পৌঁছায় বলে মনে করা হয়। এই সময়ে দাক্ষিণাত্যে একশোরও বেশি মন্দির গড়ে ওঠে যেগুলির অধিকাংশ ভারতের কর্ণাটক রাজ্যে রয়েছে। অপূর্ব মন্দির নির্মাণ শিল্প ছাড়াও এসময়ের উল্লেখযোগ্য স্থাপত্য নিদর্শন রয়েছে বিভিন্ন ধাপ বিশিষ্ট পুষ্করিনী তথা কূপের মধ্যে। লক্কুন্ডীতে এরকম অনেকগুলি কূপ এখনও বহাল তবিয়তে রয়েছে যেগুলো একসময়ে ধার্মিক স্নানাগার হিসেবে ব্যবহার করা হত বলে মনে করা হয়। এগুলির গঠন বৈচিত্র্য পরবর্তী শতকে নির্মিত বিজয়নগর ও হোয়সল সাম্রাজ্যের বহু জায়গার নির্মাণশৈলীতে  অনুকরণ করা হয়।
একাদশ শতাব্দীর পরবর্তী সময়ে উত্তর ভারতে পরপর মুসলিম আগ্রাসন বাড়তে থাকায় এই ধরনের শিল্পকলা তথা স্থাপত্যের সংখ্যা ক্রমশ কমতে শুরু করে। বেশ কিছু সুসজ্জিত দৃষ্টিনন্দন মন্দির এই সময়ে নষ্ট করা হয়। দক্ষিণ ভারতের বহু জায়গায় পরবর্তী শতকগুলিতে হিন্দু মুসলিম দ্বন্দ্বের জেরে অনেক মন্দির ধ্বংপ্রাপ্ত হয়। তবে এই সংখ্যাটা দক্ষিণের তুলনায় উত্তর ভারতে অনেকটাই বেশি ছিল। চতুর্দশ শতাব্দীর শেষের দিকে বিজয়নগর সাম্রাজ্য ক্ষমতায় এলে দক্ষিণ ভারতের অনেকটাই তাদের আয়ত্ত্বে আসে। এই সময়ে প্রাচীন গঠনশৈলীর সঙ্গে অত্যন্ত দীর্ঘ উচ্চতা বিশিষ্ট আরেকটি নতুন বৈশিষ্ট্য যুক্ত হয় যাকে গোপুরম বলা হয়। অনেক ঐতিহাসিক মনে করেন দ্বাদশ শতাব্দী বা এর পরপরই মন্দির নির্মাণকাজে গোপুরমের আবির্ভাব ঘটে।
দক্ষিণ পূর্ব এশিয়ার হিন্দু মন্দিরসমূহ
এই দেশগুলি তাদের হিন্দু মন্দিরের নির্মাণশৈলীতে একটি স্বতন্ত্র্য ধারার বিকাশ ঘটায় যা উত্তর ভারতীয় ও দক্ষিণ ভারতীয় মন্দির শৈলী থেকে ধার করা। তবে মজার বিষয়, এই মন্দিরগুলির গঠন একদমই আলাদা এবং এদের সঙ্গে মিল রয়েছে এমন আর একটি মন্দিরও ভারতে খুঁজে পাওয়া যায়নি। মিশেলের মতে, মন্দিরগুলি দেখে মনে হয়, দক্ষিণ পূর্ব এশিয়ার স্থপতিরা হয়ত শুধু ভারতীয় গ্রন্থ পড়ে নির্মাণের তাত্ত্বিক উপদেশ মেনেই মন্দিরগুলি তৈরি করেন। বাস্তবে এদেশের মন্দির তাঁরা স্বচক্ষে দেখেননি। তাঁরা তাত্ত্বিক উপদেশের সঙ্গে নিজের কল্পনা ও সৃষ্টিশীলতাকে মিশিয়ে এক ভিন্ন শিল্পকলার জন্ম দেন। আরও একটি চমকপ্রদ বিষয় হল, দক্ষিণ পূর্ব এশিয়ার মন্দিরগুলি ভীষণভাবে রক্ষণশীল এবং পৌরাণিক মেরু পর্বতের কঠোর অনুকরণে তৈরি। এইসব পবিত্র মন্দির স্থাপত্য শাসককে (দেবরাজ ইন্দ্র) দেবতা হিসেবে তুলে ধরতে চায়। মন্দিরগুলি যেন দেবতাদের আবাসস্থলের চেয়ে বেশি রাজার আভিজাত্য তুলে ধরতে আগ্রহী। অন্যদিকে, ভারতের মন্দিরগুলি তুলনামূলকভাবে অনেক বেশি প্রগতিশীল এবং সৃষ্টিশীল চিন্তার প্রতীক। জাভায় শৈব প্রম্বানান ত্রিমূর্তি মন্দির, ইন্দোনেশিয়া (নবম শতাব্দী) এবং কম্বোডিয়ার বৈষ্ণব আংকোর ভাট মন্দির(দ্বাদশ শতাব্দী) দক্ষিণ পূর্ব এশিয়ার হিন্দু মন্দির স্থাপত্য শিল্পের প্রকৃষ্ট উদাহরণ।
নকশা
প্রায় সব হিন্দু মন্দির গঠনে কাঠামোগত দিক দিয়ে কিছু না কিছু উল্লেখযোগ্য বৈশিষ্ট্য তুলে ধরে। এগুলির প্রত্যেকটি কিছু না কিছু বিশেষ এবং নিখুঁত জ্যামিতিক আকারের সমাহারে গঠিত। কোনওটা বর্গাকার গ্রিড, কোনওটা বৃত্ত বা সাধারণ বর্গক্ষেত্রের আকারে গড়ে উঠেছে। সুজান লিওনদস্কির মতে, সব হিন্দু মন্দির একটি অন্তর্নিহিত মতবাদ বা বিশ্বাসের ওপর গড়ে উঠেছে - এই বিশ্বে প্রত্যেকটি বস্তু একে অপরের সঙ্গে সংযুক্ত। কেউ আলাদা নয়। সবকিছুই পরমাত্মার বা পরমব্রহ্মের একটি অংশ মাত্র। তাঁর মতে, প্রত্যেকটি মন্দিরের গঠনশৈলী এই মতবাদকে বারংবার আওড়ে গিয়েছে।  আপনি যদি এমন‌ কোন‌ও প্রাচীন মন্দিরে প্রবেশ করেন তবে একটি গাণিতিক কাঠামোবিশিষ্ট স্থান দেখতে পাবেন যেখানে শিল্পের ছড়াছড়ি। খোদাই করা স্তম্ভ এবং মূর্তিগুলি মানব জীবনের চারটি গুরুত্বপূর্ণ এবং প্রয়োজনীয় নীতি - অর্থ সাধনা (সমৃদ্ধি, সম্পদ), কাম সাধনা (আকাঙ্ক্ষা), ধর্ম সাধনা (গুণ, নৈতিক জীবন) এবং মোক্ষ সাধনাকে (মুক্তি, আত্মপলদ্ধি) প্রকাশ করে।
অধিকাংশ মন্দিরের অন্দরমহল তথা কেন্দ্রস্থলে অনেকটা ফাঁকা জায়গা দেখতে পাওয়া যায়। গর্ভগৃহের সামনে বা তার থেকে অল্প নীচে থাকা এরকম ফাঁকা জায়গাগুলি বিশ্বজনীন শাশ্বত সত্যকে নির্দেশ করে। হিন্দু মন্দিরের মূল উদ্দেশ্য মানবহৃদয়ের গ্লানি দূর করে তাকে বিশুদ্ধ করা। ভেতরের যা কিছু ভালো তাকে আরও উদ্ভাসিত করে আত্মোপলব্ধির উন্মেষ ঘটানো। তবে এই উপলব্ধি পৃথক পৃথক মতবাদে বিশ্বাসী মানুষের ক্ষেত্রে আলাদাভাবে প্রকাশিত হয়। হিন্দু ধর্মে অগণিত দেবদবীর উপস্থিতির কারণেই মূলত এই বৈচিত্র‍্য।
মন্দির স্থল
সংস্কৃত গ্রন্থ শিল্প শাস্ত্র উল্লিখিত গঠনশৈলীর নিয়ম অনুযায়ী, একটি মন্দিরের বাইরে জলাশয় ও বাগান থাকার কথা বলা হয়েছে। জলাশয়ে প্রস্ফুটিত পদ্ম এবং তাতে রাজহাঁসের দল জলকেলী করবে। ফুলে ভরা বাগানে বিভিন্ন ধরনের পাখি ও পশু নির্ভয়ে বিচরণ করবে। এই রকম মনোমুগ্ধকর পরিবেশেই ঈশ্বর বাস করেন। তাই এর থেকে আদর্শ জায়গা একটি মন্দিরের জন্য আর হতে পারে না।
বেশিরভাগ গুরুত্বপূর্ণ মন্দির বড় নদীর সঙ্গম, নদী, হ্রদ বা সমুদ্র উপকূলে গড়ে উঠলেও বৃহৎ সংহিতা এবং পুরাণে উল্লিখিত আছে, বড় জলাশয় নেই এমন স্থানেও মন্দির গড়ে উঠতে পারে। তবে সেইসব মন্দিরের সম্মুখে বামদিক লাগোয়া এলাকায় পুকুর খনন করা ও বাগান তৈরীর কথা বলা হয়েছে। এতদসত্ত্বেও প্রাকৃতিক বা কৃত্রিম জলাশয় না থাকলে মন্দির চত্বরে পবিত্রতার পরিচায়ক হিসেবে গঠনশৈলীতে জলের প্রতীক (যেমন জলাশয়, নদী বা সমুদ্রের খোদাই করা চিত্র) ব্যবহার করা হত। বি়ষ্ণুধর্মোত্তর নামক গ্রন্থের তৃতীয় অধ্যায়ের ৯৩ তম পরিচ্ছেদে বলা হয়েছে, নিম্নলিখিত স্থানগুলি মন্দির গড়ে তোলার জন্য আদর্শ – গুহা বা পাথরের ভাঁজ, এমন পর্বতচূড়া যেখান থেকে মনোরম দৃশ্যের দেখা মেলে, এমন পর্বতগাত্র যেখান থেকে সুদৃশ্য উপত্যকার দেখা মেলে, গহীন অরণ্যে থাকা আশ্রম, বা নগরকেন্দ্র।
বাস্তবে মূলত গ্রাম বা শহরে বড় বড় মন্দিরগুলি গড়ে ওঠে। বিভিন্ন সাম্রাজ্যের রাজধানীগুলিতেও বহু গুরুত্বপূর্ণ মন্দির গড়ে উঠেছে। ভৌগোলিক দিক থেকে অনুকূল অবস্থান এমন সব স্থানগুলিতে বহু মন্দির গড়ে উঠেছিল। তবে বর্তমানে সেইসব প্রাচীন নগরের বেশিরভাগই বিলুপ্ত হয়ে যাওয়ায় এরকম বহু মন্দির ধ্বংসাবশেষে পরিণত হয়েছে। ঐহোল, বাদামি, পাট্টাদাকাল, এবং গঙ্গাইকোন্ড চোলপুরমের বিশ্বখ্যাত মন্দিরগুলি এরকম কয়েকটি মন্দিরের উদাহরণ।